**Қапияшев, А.**

**Ұлағатты ұстаз. Қарағанды ғалымдары** [Текст] / А. Қапияшев // Орталық Қазақстан. - 2020. - **№21**. - 4 Б.

Қарағанды Ғалымдары

Құйылған қымызы бал тостағандай,

Аты да молшылыққа бастағандай.

Іздеген жаһан кезіп Асанқайғы,

Болсын-ақ жерұйығы Бестоғандай.

Осындай Жерұйықты мекен еткен,

Шаруа жайлап, мал баққан,егін еккен.

Бәйтерек, Қарнак, баба ұрпағымыз,

Тағылымды тарихы бар бастан өткен.

Біздің кейіпкеріміз Сәрсен АЯЖАНОВ - осы өлең шумағында аталған Бәйтерек бабадан тарайтын Аяжан ақсақалдың немересі, Халықаралық ақпараттандыру академиясының академигі, Қазақстан тұтынушылар одағы Қарағанды экономикалық университетінің профессоры. Арамызда **жүрген ұлағатты** ұстаздың өмір есігін **ашқанына** биыл - **30** жыл. 1940 жылы **22** ақпанда Қарағанды облысы, Жаңаарқа ауданының **орталығы** Атасу кентінде **туған.** Теміржол **жұмысшысының** отбасындағы төрт баланың үлкені.

**Ұлағатты ұстаз**

Талапты жас 1956 жылы аудан орталығындағы В.Ленин атындағы казак орта мектебін Күміс медальмен бітіріп, сол жылы Алматыдағы С.Киров атындағы ҚазМУдің физи­ка-математика факультетіне түскен. Үздік оқушының математикаға ерекше қызығуына мектепте осы пәннен дәріс берген терең білімді математик-ұстаздар Хасен Сейдімбеков пен өзі түскен универси­тет түлегі Түркен Кенжеғүловтың ыкпалы жоғары болды.

Елуінші жылдардың соңында елімізде ғылыми-техникалық прогресске батыл кадам жасалғаны есімізде. Аталмыш университетте механика – математика факультеті ашылып, оның тұнғыш деканы Х.Ибрашевтың, атакты ғалымдар К.Пер­сидский, Л.Закарин, Ш.Еникеев, О.Жәутіковтің басшылығымен ірі өзгерістер, жаңа бастамалар ене бастаған кезең еді. Факультетте есептеу математикасы мамандығының ашылуы,оқу-өндірістік тәжірибе алмасудың Мәскеу мен Ташкенттегі есептеу орталықтарында ұйымдастырылуын айтуға болады. Оқу процесінде компьютерлік бағдарламалардың қалыптастырылуы екінші курс студентін бүтіндей жаңа мамандық - есеп­теу техникасымен түбегейлі шұғылдануға үйіріп әкетті. Оның бұл салаға ынтасы мен қабілетін ғалым ұстаздары жоғары бағалап, Қазақ ССР Ғылым академиясындағы ака­демик О.Жәутіков басқаратын ма­тематика секторына жолдама берді. Алайда, жас маман ауыл мектебінде мұғалім болуға тілек білдірді. Сол мақсатынан таймады.

1961 жылы Жаңаарқа ауданының орталығындағы өзі бітірген казақ орта мектебінде ұстаздык еңбек жолын бастады. Жігерлі жас біліктілігімен көзге түсті. Аудандық білім бөлімінің нұскауымен жаңадан ашылған Н.Крупская атындағы орыс мектебінде математика пәнінен сабақ берді. 1964-1966 жылдары осы мектептің оқу ісі меңгерушісі қызметін атқарады. 1966 жылы аудандық партия комитетінің ұйғаруымен кәсіби маман ретінде жаңадан ашылған Жаңаарка аудандық машина-есептеу станциясына қызметке жіберіліп, аға инженер, кейін станция бастығы болады. Қызметінен қол үзбей-ақ, 1963-1968 жылдары Алматы халық шаруашылығы институтында оқып, халық шаруашылығын жоспарлау мамандығын алды.

Сәрсен Сүйгенұлының окытушы-ғалым болып қалыптауына 1962 жылы Қазақ ССР Жоғарғы Кеңесі сайлауында депутаттыққа ұсынылған үміткер, ұлы ғалым, қазақ елінің мақтанышы Қаныш Сәтбаевтың Жаңарқаға келіп, сайлаушылармен кездесуі ықпал етті. Сәрсен аға ұлы тұлғаның сенімді өкілі болатын. Кездесулерде Қаныш Имантайұлы ғалым, ұлт патриоты ретінде халықтың жүрегін жаулап алды. Содан бері қаншама жылдар өтті. Сәкең, сол бір тарихи сәтті еш ұмытқан емес! «Әсіресе, Қаныш ағаның кейін өзіммен жеке кездесіп, берген батасын айрықша тебіреніспен қабыл алғаным ұмытылмайды» - дейді өзі әңгіме арасында.

Сәрсен Сүйгенұлы 1970 жылы конкурс бойынша Қарағанды кооператив ииститутына оқытушы қызметіне қабылданды. 1997 жылы Қарағанды экономикалық университеті болып өзгерген оқу орнында әлі еңбек етіп келеді. 1970-1982 жылдары экономикалық ақпаратты машинамен өндеу кафедрасының меңгеруші 1986 – 1991 жылдары сыртай оқу бөлімінің деканы, проректоры, 1998 жылдан ақпараттық есептеу жүйелері кафедрасының профессоры. Сонымен бірге ҰБТ өткізу пунктінің жетекшісі қызметтін атқарды. Оқу орнында Сәкең ғалым ретінде өсіп, жетілді. ҚЭУ де әлемдік ғылым кеністігіне қанат қағып, нығайды.

С.Аяжановтын 1974-1977 жыл­дары Мәскеу қаржы институтының аспирантурасында оқуы, ондағы есептеу машиналары кафедрасының профессорлары: В.Рожнов, В.Либерман, В.Юрьев, В.Косарев, соны­мен қатар, студенттік жылдары бірге окыған профессорлар С.Байзақов, С.Оспанов, А.Есентүгелов, Ә.Бөлекбаев секілді ғалымдармен қарым-қатынас жасауы, ғылыми жұмыстармен шүғылдануы ғалым болып қалыптасуында зор роль атқарды. 1978 жылы диссертация қорғап, экономика ғылымдарының кандида­ты атанса, 1981 жылы доцент, 1998 жылы университет профессоры ғылыми атақтары берілді. Ал, 2000 жылы Халықаралық ақпараттандыру академиясының академигі болып сайланды.

Университетте өткерген жар­ты ғасырда акпараттық технологиялар бойынша дәріс оқып, лабораториялық жұмыстар жүргізіп келеді. Ғалымның 100 баспатабаққа жуық 30-дан аса ғылыми-зерттеу және оқу-әдістемелік еңбектері жарық көрді. Соның ішінде ЖОО студенттеріне арналған Білім және ғылым министрлігі ұсынған екі оқулығы, Әділет министрлігі бекіткен төрт электрондық оқулығы қазақ тілінде жарияланды. Сәрсен аға 1999 жылы тәжірибе жинау, білімін жетілдіру мақсатында Ұлыбританияда бір айдан аса іссапарда болғанын айта кету керек. Бизнес және құқық сияқты нарықтық қатынастар қажетінен туындаған факультетке басшылық жасау жауапкершілігі Сәрсен Сүйгенұлына жүктелуі кездейсоқ шешім емес.

Өмірінің 60 жылында қажымай еңбек етіп, заман талабы, ғылым биігінен көрініп, жас ұрпақтытәрбиелей білген ғалым мемлекет пен қоғам тарапынан көптеген марапаттарға ие болды. «Советтік тұтыну кооперациясының үздігі» төсбелгісі,«Қазақстан Республикасы білім беру ісінің үздігі» төсбелгісі және « Ы. Алтынсарин » медалінің иегері атанды. 2010 жылы Мемлекет басшысының Жарлығына сәйкес «Ерен еңбегі үшін» медалімен марапатталды.

Алайда, Сәкең бүкіл саналы өмірін тек білімге, ғылымға, Қазақстан халқына ортақ игілікті істерге ғана арнап, отбасылық өмірден тыс қалған екен деген ұғым тумауы керек. Ол - үлкен отбасының басшысы,зайыбы–Күләш Исабекова аталған университеттегі Қазақ тілі және Қазақстан тарихы кафедрасының доценті ретінде көп жылдар жемісті қызмет атқарды. Студенттердің сүйікті оқытушысы бола білді. Ана тіліміздің абыройын асқақтатуға білімін, тәжірибесін аямады. Қоғамдық жүмыстарға белсене қатысып, қара шаңырактың қалыптасуы мен дамуына өлшеусіз үлес қосты. Қазір еңбегінің зейнетін көруде. Секең екеуі үш ұл, бір қыз тәрбиелеп өсірген. Балалары жаңа заманға сай білім алып, ержетіп, өздері шаңырақ көтеріп, ата-аналарына немере, шөбере сүйгізіп, өмірде өз жолдарын тауып, бакытты өмір кешуде.

Қуаныш әке жолын қуған, экономика ғылымдарының кандидаты,университеттің ақпараттық-есептеу жүйелері кафедрасының доценті. Қыздары Гүлнара - қаржыгер, Алматы халықаралық әуежайының вице-президент. Қаныш болса -заңгер, Қарағанды облыстық әділет басқармасында басшылық қызметте. Ал, кенже үлы Қайрат - ұшқыш, Астана халықаралық әуежайының бөлім бастығы. Осындай ордалы отбасының отағасы, ұлағатты ғалым-ұстаз, профессор Сәрсен Аяжанов бүгінде абыз ақсақал атанып отыр.